ได้มาลองร้านระแวกบ้านค่ะ ตามจากวงในมาอีกที รีวิวร้านนี้ดีมากๆ เลยคาดหวังเยอะไปหน่อยค่ะ มาถึงคือคนเยอะมากโต๊ะเต็ม ดีนะที่จองมาค่ะ (ถ้าจะมาแนะนำให้จองมาก่อนค่ะ) แน่นอนพอมาในวันหยุดต้องเจอปัญหา 
1.ที่จอดรถหายากไปหน่อย 2.อาหารเซตแรกมาช้ามาก รอ 30 นาทีค่ะ 3.บริการได้ไม่ทั่วถึง 4.โซนน้ำ และน้ำแข็งหมดเติมไม่ค่อยทันค่ะ 
ร้านนี้อาหารวัตถุดิบ คุณภาพดีค่ะ บุฟเฟต์มีหลายราคา เอาจริงๆ ร้านนี้เหมาะกับคนทานเนื้อค่ะ น่าจะชื่นชอบกัน พอดีเราเป็นคนไม่ทานเนื้อค่ะ เลยว่าเฉยๆ แต่แฟนเป็นคนทานเนื้อก็ว่าอยากกลับไปทานอีกแต่มาในวันธรรมดาแน่นอน ไม่ไหวค่ะมาวันหยุด เตาร้อนแป๊บเดียวก็หายร้อนแล้วค่ะ แต่ พนง ช่วยเรื่องเติมถ่านและเปลีี่ยนตะแกรงอยู่ตลอดค่ะ เครื่องเคียงอร่อยค่ะชอบมาก ทั้งยำสาหร่ายและยำผักน้ำมันงา และถูกใจที่สุดคือซุปสาหร่ายค่ะ แต่ไก่คาราเกะมาแบบเย็นๆ เครื่องดื่มรวมในบุฟเฟ่ต์ มีโค้ก ชาเขียว ชามะนาว ของหวานมีเฉาก๋วยกับแตงโมค่ะ เจ้าของร้านน่ารักค่ะ 